Sliter du med bekkensmerter, er det heldigvis flere tiltak du kan sette inn for å dempe plagene:
Smerten er et signal om at bekkenet og musklene rundt det er overbelastet. Unngå i den grad det er mulig alle bevegelser som gjør vondt.
Sørg for at vekten er likt fordelt på begge bein og gå med korte skritt, slik at ikke hvert bein skal bære vekten alene i lang tid om gangen.
Hold hofter, knær og føtter på rett linje – unngå vridninger og legg ikke beina i kors når du sitter.
Knip i bekkenbunnen når du skal snu deg i sengen, og snu deg rundt med samlede bein. Legg gjerne en pute mellom knærne.
Hvis du skal bære noe eller handle inn, så bruk ryggsekk eller fordel vekten på begge hender.
Gjør øvelser mot bekkensmerter (se under) – gjerne daglig.
Har du en fysisk krevende jobb, kan det være nødvendig å slippe visse oppgaver eller bli helt sykmeldt.